open-index/open-wikipedia-markdown huggingface dataset:
சந்தியாலா

**சந்தியாலா வீர வெங்கட துர்கா சிவா சுப்ரமண்ய சாத்திரி** (Jandhyala Veera Venkata Durga Siva Subrahmanya Sastry) (14 சனவரி 1951 - 19 சூன் 2001) ஒரு இந்திய திரைக்கதை எழுத்தாளரும், இயக்குநரும், நடிகரும் ஆவார். இவர், தெலுங்குத் திரையுலகில் தனது படைப்புகளுக்கு பெயர் பெற்றவர். இருபத்தி நான்கு ஆண்டுகள் நீடித்த ஒரு திரைப்பட வாழ்க்கையில், இவர் நான்கு மாநில நந்தி விருதுகளையும் தென்னிந்திய பிலிம்பேர் விருதையும் பெற்றுள்ளார். *ஹாஸ்ய பிரம்மா* என்று அழைக்கப்படும் இவர், தேசிய விருது பெற்ற படைப்புகளான சங்கராபரணம் (1980), *சப்தபாடி* (1981), *சீதகோகா சிலக்கா* (1981), *[[சலங்கை ஒலி|சாகரா சங்கமம்]]* (1983), *சுவாதி கிரணம்* (1992) போன்றவற்றிற்கும்  உரையாடல்களை எழுதியுள்ளார். *ஆபத்பாந்தவடு* (1992) படத்திற்கான சிறந்த உரையாடல் எழுத்தாளருக்கான நந்தி விருதைப் பெற்றார்.

இந்திய சர்வதேச திரைப்பட விழாவில் திரையிடப்பட்ட *நாலுகு ஸ்தம்பலதா* (1982), இருமொழி நடனப் படமான *ஆனந்த பைரவி* (1983) போன்ற சிறந்த இயக்கத்திற்காக இவர் அறியப்படுகிறார். சிறந்த திரைப்படம், சிறந்த இயக்கம், சிறந்த கதைக்கான மாநில அரசின் நந்தி விருதுகளையும் பெற்றுள்ளார். பின்னர் *ஸ்ரீவாரிகி பிரேமலேகா*, (1984), *ரெண்டு ரெலு ஆரு* (1986), *சீதா ராமா கல்யாணம்* (1986), *சந்தாபாய்* (1986), *பதமதி சந்தியா ராகம்* (1987) போன்ற நகைச்சுவைப் படைப்புகளை இயக்கியுள்ளார். இவையனைத்தும் சிறந்த தெலுங்கு படத்திற்கான பிலிம்பேர் விருதையும், சிறந்த கதைக்கான நந்தி விருதையும் இவருக்குப் பெற்றுத்தந்தது. மேலும், இந்திய சர்வதேச திரைப்பட விழாவிலும், *லூயிஸ்வில்லின்* சர்வதேச திரைப்பட விழாவில் திரையிடப்பட்டது.

## ஆரம்ப கால வாழ்க்கை
இவர், 14 சனவரி 1951 அன்று நரசாபுரத்தில் சந்தியாலா நாராயண மூர்த்தி என்பவருக்கு மகனாகப் பிறந்தார். விசயவாடாவில் உள்ள *எஸ்.ஆர்.ஆர்* மற்றும் *சி.வி.ஆர்* கல்லூரியில் வணிகவியல் இளங்கலை பட்டம் பெற்றார். இவரது குழந்தைப் பருவத்திலிருந்தே, மேடை நாடகங்களில் குறிப்பாக புராண கதாபாத்திரங்களின் பளப்பளப்பான ஆடைகள் மேல் ஆர்வம் கொண்டிருந்தார். பள்ளியில் படிக்கும் போது இவர் நடித்ததற்காக பரிசுகளையும் வென்றார்.

பிரம்மானந்தம், சூதி வேலு, சூதி வீரபத்ரராவ் போன்ற பல நகைச்சுவை நடிகர்களை அறிமுகப்படுத்தியுள்ளார். உஷாகிரன் திரைப்பட நிறுவனத்தின் *சிறீவாரிகி பிரேமலேகா* என்ற இவரது படம் எல்லா காலத்திலும் வெற்றி பெற்ற நகைச்சுவை படமாக மாறியது. இவரது மற்றொரு படம் *ஆனந்த பைரவி* இவரது வாழ்க்கையில் ஒரு மைல்கல்லாக இருந்து பல விருதுகளை வென்றது.

## இறப்பு
திரையுலகில் தனது வெள்ளிவிழாவை முடித்த இவர் 19 சூன் 2001 அன்று, மாரடைப்பால் தனது 50 வயதில் இறந்தார். இவருக்கு அன்னபூர்ணா என்ற மனைவியும், சாகித்தி, சம்பதா என்றா இரு மகள்கள் உள்ளனர்.

## குறிப்புகள்

## வெளி இணைப்புகள்
* 

பகுப்பு:மேற்குக் கோதாவரி மாவட்ட மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:2001 இறப்புகள்
பகுப்பு:1951 பிறப்புகள்
முக்திதாம்

**முக்திதாம்** (*Muktidham*) என்பது பல்வேறு இந்து கடவுள்களைக் கவுரவிக்கும் வகையிலான பளிங்கு கோயில் வளாகமாகும். இது இந்தியாவின் மகாராட்டிர மாநிலத்தில் உள்ள நாசிக் நகரின் புறநகர்ப் பகுதியான நாசிக் சாலையில் அமைந்துள்ள பிரபலமான சுற்றுலாத் தலமாகும். இது ஒரு அறக்கட்டளை மூலம் நிர்வகிக்கப்படுகிறது. உள்ளூர் தொழிலதிபர் மறைந்த திரு. ஜே.டி. சவுகான்-பைட்கோவின் தாராள நன்கொடை மூலம் கட்டப்பட்டது.  இந்த கோயில் 1971 இல் நிறுவப்பட்டது.

இங்கு 12 ஜோதிர்லிங்கங்களின் பிரதிகளைக் கொண்டுள்ளது. இவை அசல் தெய்வங்களின் பரிமாணத்தின் படி கட்டப்பட்டுள்ளன. மேலும் இவை அந்தந்த யாத்திரை மையங்களுக்கு அனுப்பப்பட்டதன் மூலம் புனிதப்படுத்தப்பட்டுள்ளன. 

மேலும், முக்திதாம் வளாகத்தில் கிருட்டிணருக்காக அர்ப்பணிக்கப்பட்ட கோயில் உள்ளது. கிருட்டிணர் கோயிலின் சுவர்களில் கிருட்டிணர் மற்றும் மகாபாரத காட்சிகளைச் சித்தரிக்கும் ஓவியங்கள் உள்ளன. இவற்றைப் பிரபல ஓவியர் ரகுபீர் முல்கோன்கர் வரைந்துள்ளார். இவரின் சேவைகளை முக்திதத்தின் நிறுவனர் ஜெயராம்பாய் சவுகான் பயன்படுத்திக் கொண்டார்.  இந்த கோயிலின் தனித்துவமானது பகவத்கீதாவின் பதினெட்டு அத்தியாயங்களும் சுவர்களில் எழுதப்பட்டுள்ளன.

இந்த கோயிலில் உள்ள பளிங்குக் கற்கள் ராஜஸ்தானில் உள்ள மக்ரானாவிலிருந்து கொண்டுவரப்பட்டது. இவை ராஜஸ்தானி சிற்பிகளால் வடிவமைக்கப்பட்டுள்ளது.

இக்கோயிலில் பன்னிரண்டு ஜோதிர்லிங்கங்களின் பிரதிகளைத் தவிர, ஸ்ரீ கிருஷ்ணர் கோயிலில் அனைத்து முக்கிய இந்து கடவுள்களின் சிலைகளும் (விஷ்ணு, லட்சுமி ராம, லட்சுமணன், சீதா, அனுமன், துர்கா, விநாயகர்) உள்ளன.  

நகரத்தின் சுற்றுலாத் தலங்களில் முக்திதாம் ஒன்றாகும். கும்பமேளாவின் போது ஆயிரக்கணக்கான இந்து பக்தர்கள் முக்திதாம் கோயிலுக்கு வருகை தருகின்றனர். 

மேலும், இந்த வளாகத்தில் ஒரு தர்மசாலையும் உள்ளது. இதில் குறைந்தது 200 யாத்திரிகர்கள் தங்கலாம். 

## மேற்கோள்கள்

பகுப்பு:துர்க்கை கோயில்கள்
பகுப்பு:கிருஷ்ணர் கோயில்கள்
பகுப்பு:மகாராட்டிர இந்துக் கோயில்கள்
நூர் பானோ (அரசியல்வாதி)

**பேகம் நூர் பானோ** *(Begum Noor Bano)* ஓர் இந்திய அரசியல்வாதி ஆவார். இவர் இந்திய நாடாளுமன்றத்தின் 11 வது மக்களவை மற்றும் 13 வது மக்களவையில் நாடாளுமன்ற உறுப்பினராக பணியாற்றினார். இவர் இரண்டு முறையும் இந்திய தேசிய காங்கிரஸ் கட்சியின் சார்பில் ராம்பூரிலிருந்து மக்களவைக்கு  தேர்ந்தெடுக்கப்பட்டார்.

## ஆரம்பகால வாழ்க்கை மற்றும் கல்வி
பேகம் நூர் பானோ  மெஹ்டப் **ஸமனி பேகம்,**   லோகரு மாகாணத்தின் கடைசி நவாப்பான அமின் உத்-தின் அகமது கான் என்பவரின் மகள் ஆவார். இவரின் தாயார் சவுகத் ஜெஹன் பேகம் ஆவார். , லோகரு ஒரு சுதேசி அரசுக்கும் இப்போது, பிவானி மாவட்டத்தில் உள்ளது.இவர் 1939 ஆம் ஆண்டு  நவம்பர் 11 அன்று பிறந்தார். இவர் ஜெய்ப்பூரில் உள்ள எம்ஜிடி பெண்கள் பொதுப் பள்ளியிலிருந்து தனது ஆரம்பக் கல்வியைப் பெற்றார்.

## தனிப்பட்ட வாழ்க்கை
பேகம் நூர்  செய்யத் சுல்பிக்கர் அலி கான் என்பவரை ராம்பூரில் 1956 ஆம் ஆண்டு ஜூன் 2 அன்று திருமணம் செய்தார். இவர்களுக்கு மூன்று குழந்தைகள் இருக்கின்றனர்.

## குறிப்புகள்

பகுப்பு:வாழும் மக்கள்
பகுப்பு:பிவானி மாவட்ட நபர்கள்
பகுப்பு:இந்திய முஸ்லிம்கள்
பகுப்பு:13வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பி. ஹபீப் முகம்மத்

**பி. ஹபீப் முகம்மத்** (1899-1963) ஓர் இந்திய வழக்கறிஞர் மற்றும் திருவிதாங்கூர் உயர்நீதிமன்றத்தின் முதல் முஸ்லிம் நீதிபதி ஆவார்.

## ஆரம்பகால வாழ்க்கை மற்றும் குடும்பம்
ஹபீப் 1899 ஆம் ஆண்டில் வைக்கம் என்ற ஊரில் வசதியான முஸ்லிம் பூந்தரன் குடும்பத்தில் பிறந்தார். இவர் வைக்கம் மெளலவி என்ற பிரபல தொலைநோக்கு, சமூக சீர்திருத்தவாதி மற்றும் சுவதேசபிமணி என்ற செய்திதாளின் நிறுவனர் ஆவார். இவரது பெற்றோர்கள் பக்கீர் மைதீன் மற்றும் முகமது பதும்மா ஆவார். இவர்களுக்கு  பிறந்த மூன்று குழந்தைகளில் முதல்வர் ஹபீப் முகம்மத். இவரது சகோதரர் முகமது மைதீன் ஓர் இஸ்லாமிய அறிஞர் மற்றும் எழுத்தாளர். இவருக்கு மரியம் பீவி என்ற ஒரு சகோதரி இருக்கிறார்.

ஹபீப் தனது ஆரம்பக் கல்வியை அட்டிங்கல் உயர்நிலைப் பள்ளியில் முடித்தார். பிறகு திருவனந்தபுரம் எச்.எச்.மஹாராஜா கல்லூரி, திருவனந்தபுரம் (தற்போதைய பல்கலைக்கழகக் கல்லூரி), திருவனந்தபுரம் சட்டக் கல்லூரி ஆகியவற்றில் பட்டம் பெற்றார்.

இவர் வைக்கம் மௌலவி  மருமகள் ஹலீமா பீவியை மணந்தார். இவர்களுக்கு இரண்டு மகள்கள் இருக்கின்றனர். இவரது மூத்த மகள் மறைந்த சுபைதா, மெட்ராஸின் முன்னாள் எம்.எல்.சி., முகமது முஸ்தபா சாஹிப்பின் மகன் முகமது கானியை மணந்தார். இளைய மகள் நசீமா, மறைந்த கே.எம்.சீத்தி சாஹிப்பின் மகனான கே. சீத்தி முகமதுவை மணந்தார் .

## பணிகள்
ஹபீப், கேரள மாநில சட்டமன்றத்தின் சபாநாயகரான மறைந்த கே.எம்.சீத்தி சபீப்பின் (சட்டக் கல்லூரியில்) சமகாலத்தவர் ஆவார். இவர் முதலில் திருவனந்தபுரத்தில் வழக்கறிஞராக சேர்ந்தார். திருவனந்தபுரத்தின் மாவட்ட நீதிபதியாக வருவதற்கு முன்பு, ஆறு மாதங்கள் திருவனந்தபுரத்தில் முனிசிஃபாகவும் பணியாற்றினார். நீதிபதி ஹபீப் கோட்டயம், கொல்லம், ஆலப்புழா, மற்றும் திருவனந்தபுரம் ஆகிய இடங்களில் மாவட்ட நீதிபதியாகப் பணியாற்றினார். இவர் 1946 ஆம் ஆண்டில் உயர்நீதிமன்றத்தின் நீதிபதியானார். மேலும் தனது வாழ்க்கையை எர்ணாகுளத்திற்கு மாற்றினார். இவர் உயர்நீதிமன்ற நீதிபதியாக 1951 ஆம் ஆண்டில் ஓய்வு பெற்றார்.

## பிற்காலங்களும் மரணமும்
1951 ஆம் ஆண்டில் தனது நீதித்துறையில் இருந்து ஓய்வு பெற்ற பின்னர் இவர் முஸ்லிம் லீக்கில் சிறிது காலம் தீவிரமாக செயல்பட்டார். இவர் 1963 ஆம் ஆண்டில் இறந்தார்.

## மேலும் காண்க

* வைக்கம் மௌலவி

## குறிப்புகள்

பகுப்பு:கேரள சட்டமன்ற உறுப்பினர்கள்
பகுப்பு:திருவனந்தபுரம் மாவட்ட மக்கள்
பகுப்பு:இந்திய முஸ்லிம்கள்
பகுப்பு:1963 இறப்புகள்
பகுப்பு:1899 பிறப்புகள்
ஆனந்த் சாகர்

thumb|300x300px| ஆனந்த் சாகர் மற்றும் சுற்றியுள்ள ஏரி
**ஆனந்த் சாகர்** (Anand Sagar) என்பது  மகாராட்டிரத்தின் செகானில் உள்ள ஒரு கட்டிட வளாகம், ஏரி மற்றும் சுற்றுலாத் தலமாகும். உள்ளூர் நீர்வளப் பிரச்சினைகளைத் தீர்ப்பதற்காக ஸ்ரீ கஜனன் மகாராஜ் மந்திர் அறக்கட்டளையால் இந்த இடம் கட்டப்பட்டது, பின்னர் இது சுற்றுலாத் தலமாகவும் புனித யாத்திரைத் தலமாகவும் மாறியுள்ளது.

## அமைப்பின் விவரிப்பு
ஆனந்த் சாகரில் உள்ள இந்த வளாகம் செகானில் வேலைவாய்ப்புகளை உருவாக்குவதற்கும், சுற்றுலா வருவாயைக் கொண்டுவருவதற்கும், தண்ணீர் தேவைக்கான நம்பகமான, எளிதான உறுதியளிப்பை வழங்குவதற்கும் ஒரு வழிமுறையாக ஸ்ரீ கஜனன் மகாராஜ் மந்திர் அறக்கட்டளையால் கட்டப்பட்டது.  இந்த திட்டத்தின் ஆரம்ப செலவின மதிப்பீடு &nbsp;கோடி ஆகும். 

இந்தத் தளம் ஒரு செயற்கை ஏரி மற்றும் பல கட்டிடங்களைக் கொண்டுள்ளது. தற்போதுள்ள கட்டிட வளாகத்தில் தோட்டங்கள், பொழுதுபோக்கு அமைப்புகள், ஒரு அடுக்கு இருக்கை அரங்கம் மற்றும் கோயில்கள் உள்ளன.  இந்த ஏரியானது அருகிலுள்ள ஆற்றில் இருந்து தண்ணீர் எடுப்பதன் மூலம் உருவாக்கப்பட்டது. செகானின் நீர் வளங்களை சிறப்பாக நிர்வகிக்கவும்  அனுமதிக்கிறது. 

ஆனந்த் சாகர் இந்தியாவில் பல வளாகங்களுக்கு ஒரு மாதிரியாக பயன்படுத்தப்பட்டது.  

## மேற்கோள்கள்

பகுப்பு:மகாராட்டிராவின் ஏரிகள்
புரட்சித் தலைவி டாக்டர் ஜெ. ஜெயலலிதா சிஎம்பிடி மெற்றோ நிலையம்

**புரட்சித் தலைவி டாக்டர் ஜெ. ஜெயலலிதா சிஎம்பிடி மெற்றோ நிலையம்** (*Puratchi Thalaivi Dr. J. Jayalalithaa CMBT Metro Station*) சென்னை மெற்றோவின் 2வது வரிசையில் உள்ள மெற்றோ இரயில் நிலையமாகும், இது தற்போது செயல்பாட்டில் உள்ளது. இந்த நிலையம் சென்னை மெற்றோவின் இரண்டாம் தாழ்வாரத்தில் வரும் புரட்சித் தலைவர் டாக்டர் எம்.ஜி.ராமச்சந்திரன் மத்திய மெற்றோ-பரங்கிமலை தொரருந்து தொடரில் வரும் உயரமான நிலையங்களில் ஒன்றாகும். இந்த நிலையம் முக்கியமாகப் புரட்சி தலைவர் டாக்டர் எம்.ஜி.ஆர் பேருந்து நிலையத்திற்கு வருவோருக்குச் சேவை செய்கின்றது. 31 ஜூலை 2020 அன்று, முன்னாள் தமிழக முதல்வர் ஜெ.ஜெயலலிதா அவர்களை நினைவு கூறும் விதமாக தமிழக அரசு *புரட்சி தலைவி டாக்டர் ஜெ. ஜெயலலிதா சி.எம்.பி.டி மெற்றோ* என்று பெயரிட்டது. இது ஆசியாவின் மிகப்பெரிய பேருந்து மற்றும் மெற்றோ நிலையமாகும்.

## கட்டுமான வரலாறு
இந்த நிலையத்தை ஒருங்கிணைந்த கட்டமைக்கப்பட்ட கூட்டமைப்பு (சி.சி.சி.எல்) கட்டியது. இந்த நிலையம் டிசம்பர் 2012இல் கட்டமைப்பு நிறைவடைந்தது. அரும்பாக்கம், கோயம்பேடு, வடபழநி மற்றும் அசோக் நகர் மெற்றோ நிலையங்கள் உள்ளிட்ட ஒருங்கிணைந்த திட்டமாக  1,395.4 மில்லியன் செலவில் இந்த திட்டம் நிறைவேற்றப்பட்டது.

## நிலையம்
பிரதான முகப்பு புரட்சித் தலைவர் டாக்டர் எம்.ஜி.ஆர் பேருந்து நிலையத்திற்குள் உயரமான நிலையமாகக் கட்டப்பட்டுள்ளது. தளங்களின் உயரம் சுமார் 15 மீட்டரும் தளங்களின் மொத்த நீளம் 140 மீட்டராகவும் உள்ளது. இந்த நிலையத்தில் ஒரு மணி நேரத்திற்கு சுமார் 23,000 பயணிகளைக் கையாள முடியும். 

### தளவமைப்பு

## ஆதரவு உள்கட்டமைப்பு
கோயம்பேடு சந்திப்பிலிருந்து 1 கி.மீ. தூரத்திற்குள் இந்நிலையம் அமைந்துள்ளது. ஜவஹர்லால் நேரு சாலை மற்றும் காளியம்மன் கோயில் தெரு உள்ளிட்ட பகுதியில் குறைந்தது மூன்று பாதசாரி சுரங்கப்பாதை திட்டம் அமைக்கத் திட்டமிடப்பட்டுள்ளது. 

## வணிக மையம்
சென்னை மெற்றோ திட்டத்தின் முதல் கட்டமாக வணிக மையங்களாக மாற்றப்படுவதாக அடையாளம் காணப்பட்ட ஐந்து நிலையங்களில் இந்த நிலையம் ஒன்றாகும். மற்றவை அறிஞர் அண்ணா ஆலந்தூர், அரும்பாக்கம், ஈக்காட்டுத்தங்கல் மற்றும் அசோக் நகர் ஆகும். நில வசதியினைப் பொறுத்து நிலையத்தின் இரு முனைகளிலும் இரண்டு கட்டிடங்கள் கட்டத் திட்டமிடப்பட்டுள்ளன. 

## மேலும் காண்க

## மேற்கோள்கள்

## வெளி இணைப்புகள்

* 

* ''நகர்ப்புற ரெயில்.'' ''நிகர'' - உலகின் அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.
*  
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
பகுப்பு:Coordinates on Wikidata
பாக்கித்தானில் தமிழர்கள்

[thumb| கராச்சியில் [மாரியம்மன் கோயில்]]
thumb| ஜே.பி.எம்.சி கராச்சியில் பண்டிகையை கொண்டாடும் தமிழ் இந்துக்கள்
**பாக்கித்தானில் தமிழர்கள்** ஒரு சிறிய சமூகமாக உள்ளனர். 

## முஸ்லிம்கள்
1947 ஆம் ஆண்டில் சுதந்திரத்திற்குப் பிறகு சில முஸ்லிம் தமிழர்கள் தென்னிந்திய மாநிலமான தமிழ்நாட்டிலிருந்து கராச்சிக்கு குடியேறினர். இந்த முஸ்லிம் தமிழர்கள் உருது மொழி பேசும் முஹாஜிர் சமூகத்துடன் ஒருங்கிணைந்துள்ளனர்.  பிரித்தானியாவின் இந்தியப் பேரரசு ஆட்சியின்போது கராச்சி உருவாக்கப்பட்ட 20 ஆம் நூற்றாண்டின் ஆரம்பத்தில் இருந்தே சில தமிழர்களும் பாக்கித்தானில் இருந்தனர். 

## இந்துக்கள்
இலங்கை உள்நாட்டு யுத்தம் நடந்தப்போது இலங்கைத் தமிழர் இங்கு குடியேறினார்கள். இதில் பெரும்பாலானோர் இந்துக்களாக இருந்தனர்.   ஜின்னா முதுகலை மருத்துவ மையத்தின் பின்னால் உள்ள மதராசி பரா பகுதியில் 100 தமிழ் இந்து குடும்பங்கள் வாழ்ந்து வருகினறனர். ஸ்ரீ ராமா பிர் மந்திர் கோயில் இந்த இடத்தில் ஒரு கட்டுமான நிறுவனத்தால் இடிக்கப்பட்டது.  இந்த கோயில் கராச்சியில் மிகப்பெரிய தமிழ் இந்து கோவிலாக இருந்தது.  
மேலும் த்ரிக் சாலை மற்றும் கோரங்கி ஆகியவையும் தமிழ் மக்களைக் கொண்டுள்ளன. 

## கிறித்தவர்கள்
கராச்சியில் குறைந்த எண்ணிக்கையிலான தமிழ் கிறித்தவர்களும் உள்ளனர்.  2019 ஆம் ஆண்டு ஆகத்து மாதம் வரையிலான கணக்குப்படி, பாகித்தானுக்கு ஒவ்வொரு மாதமும் 30 தபால்கள்  தமிழ்நாட்டிலிருந்து வருவதாக தெரிவிக்கபட்டுள்ளது. 

தமிழ் சமூகத்தில் கத்தோலிக்கத்தவரும் கணிசமான எண்ணிக்கையில் உள்ளனர். முன்னாள் பிரதமர் யூசுப் ராசா கிலானியின் பள்ளி ஆசிரியரான இம்மானுவேல் நிக்கோலஸ் இலங்கைத் தமிழராவார். குவெட்டாவில் உள்ள பிஷப் விக்டர் ஞானப்பிரகாசம் பாகிஸ்தானின் புகழ்பெற்ற தமிழ் கத்தோலிக்க சமூகத்தில் ஒருவராவார். 

## குறிப்பிடத்தக்க நபர்கள்

* சுதந்திரத்திற்கு முந்தைய லாகூரில் பிறந்த இந்திய-அமெரிக்க நோபல் பரிசு பெற்ற சுப்ரமண்யன் சந்திரசேகர்
* மணி ஷங்கர் அய்யர், ஓர் இந்திய தூதரும் அரசியல்வாதி. இவர் லாகூரில் பிறந்தவர். 1978 முதல் 1982 வரை கராச்சியில் இந்திய துணைத் தூதராக பணியாற்றினார்
* விக்டர் ஞானப்பிரகாசம், கத்தோலிக்க பிஷப்

## குறிப்புகள்

பகுப்பு:நாடு வாரியாக புலம்பெயர் தமிழர்கள்
இரீடெரைட்டு-(Y)

**இரீடெரைட்டு-(Y)** *(Reederite-(Y))* என்பது ஓர் அரிய இட்ரியம் கனிமமாகும். (Na,Mn,Fe)15(Y,REE)2(CO3)9(SO3F)Cl. என்ற  மூலக்கூற்று வாய்ப்பாட்டால் இக்கனிமம் விவரிக்கப்படுகிறது. புளோரோசல்போனேட்டு வேதி வினைக்குழுவைக் கொண்டுள்ள  புளோரோசல்பேட்டு கனிமங்களில் அறியப்பட்டுள்ள ஒரே கனிமம் இரீடெரைட்டு மட்டுமேயாகும். மூலக்கூற்று வாய்ப்பாட்டில் இடம்பெற்றுள்ள  "REE" என்பது இட்ரியத்தை தவிர இடம்பெற்றுள்ள மற்ற அரு மண் தனிமங்கள்  என்பதைக் குறிக்கிறது. சீரியம், நியோடிமியம், டிசிப்ரோசியம், இலந்தனம், எர்பியம் போன்றவை பெரும்பாலும் இங்கு இடம்பெறுகின்றன. இதேபோல மூலக்கூற்று வாய்ப்பாட்டில் பின்னொட்டாகச் சேர்க்கப்படும் (Y) என்பது தொடர்புடைய தளத்தில் இட்ரியத்தின் ஆதிக்கம் அதிகம் என்பதைக் குறிப்பிடுகிறது. கனிமங்களில் அரிதாகக் காணப்படும் P6 என்ற இடக்குழுவுடன் அறுகோணப் படிகத் திட்டத்தில் இரீடெரைட்டு-(Y) கனிமம் படிகமாகிறது.   
    
பன்னாட்டு கனிமவியல் சங்கம் இரீடெரைட்டு-(Y)  கனிமத்தை Rde-Y என்ற குறியீட்டால் அடையாளப்படுத்துகிறது.

## மேற்கோள்கள்


பகுப்பு:கார்பனேட்டு கனிமங்கள்
பகுப்பு:சோடியம் கனிமங்கள்
பகுப்பு:இட்ரியம் கனிமங்கள்
பகுப்பு:அறுகோணவமைப்புக் கனிமங்கள்
தேசிய நெடுஞ்சாலை 10

**தேசிய நெடுஞ்சாலை 10** *(National Highway 10)*  வடகிழக்கு இந்தியாவில் இந்திய மாநிலங்களான மேற்கு வங்கம் மற்றும் சிக்கிம் வழியாக செல்லும் ஒரு  நெடுஞ்சாலையாகும். இந்திய / வங்காளதேச எல்லையை சிலிகுரி வழியாக காங்டாக்கு நகரம் வரை இணைக்கிறது.  
## பாதை
இந்திய / வங்காளதேச   எல்லையிலிலுள்ள மேற்கு வங்காள மாநிலத்தின் யல்பைகுரி மாவட்டத்திலுள்ள  புல்பாரி, வடகிழக்கு இந்தியாவின் நுழைவாயில் என அழைக்கப்படும் சிலிகுரி நகரத்தில் தொடங்கும் இப்பாதை சிவோக், காளிம்பொங்கு நகரங்கள் வழியாக சிக்கிம் மாநிலத்தின் தலைநகரமான கேங்டாக்கு நகரத்தில் முடிகிறது.
## மேற்கோள்கள்

## புற இணைப்புகள்
* NH 10 on OpenStreetMap

பகுப்பு:சிக்கிமில் போக்குவரத்து
பகுப்பு:இந்திய தேசிய நெடுஞ்சாலைகள்
உனக்காக பிறந்தேன்

**உனக்காக பிறந்தேன்** (*Unakkaga Piranthen*) என்பது 1992 ஆம் ஆண்டு வெளியான இந்தியத் தமிழ் காதல் நாடகத் திரைப்படம் ஆகும்.  பாலு ஆனந்த் எழுதி இயக்கிய  இப்படத்தில் பிரசாந்த் மற்றும் மோகினி ஆகியோர் முக்கிய பாத்திரங்களில் நடித்ததனர். படத்திற்கான இசையை இசையமைத்தவர் தேவா மேற்கொள்ள, ஒளிப்பதிவை ஜெயனன் வின்சென்ட் கையாண்டனர். இதை விவேகானந்த பிக்சர்ஸ் பதாகையின் கீழ் திருப்பூர் மணி தயாரித்து விநியோகித்தார்.

## கதை
மாலினி ( மோகினி ), இலங்கை அகதி. இவள் இந்தியாவில் அகதிகள் முகாமில் தஞ்சம் புகுந்துள்ளார் . ஒரு முகாம் காவலர் அவளைத் துன்புறுத்த முயற்சிக்கும்போது, ராஜா ( பிரசாந்த் ) என்ற உள்ளூர் இளைஞன் அவளை மீட்க வருகிறான். அதன்பிறகு அவர்கள் அடிக்கடி சந்திக்கத் தொடங்குகிறார்கள், விரைவில் காதலிக்கிறார்கள். அகதிகளை மீண்டும் இலங்கைக்கு அனுப்ப வரும் உத்தரவினால், மாலினி இலங்கை செல்கிறாள். பிரிவினை தாங்க முடியாமல், ராஜா இலங்கைக்கு நீந்தி செல்ல முடிவு செய்கிறான். ஆனால் கரையை அடைந்ததும் அவன் ஒரு பயங்கரவாதி என்று நினைக்கும் கடலோர காவலர்களால் கைது செய்யப்படுகிறான். ராஜா சிறையிலிருந்து தப்பித்து மாலினியைக் கண்டுபிடிக்கிறான்.

## நடிகர்கள்

* பிரசாந்த் ராஜாவாக
*  மோகினி மாலினியாக
* சங்கீதா
* சனகராஜ்

## இசை
படத்திற்கான பின்னணி இசை, பாடல் போன்றவற்றிற்கு திரைப்பட இசையமைப்பாளர் தேவா இசையமைத்தார்.

### தமிழ்ப் பதிப்பு
படத்தின் பாடல்பதிவு 1992 இல் வெளியிடப்பட்டது. இதில் ஐந்து பாடல்கள் இருந்தன. பாடல் வரிகளை வாலி, காமகோடியன் ஆகியோர் எழுதினர்.

### தெலுங்கு பதிப்பு
இந்த படம் தெலுங்கில் *பிரேம பூஜாரி* என்று பெயரிடல் மொழிமாற்றம் செயபட்டது. அனைத்து பாடல்களையும் ராஜரிசி எழுதினார்.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:இலங்கை உள்நாட்டுப் போர் பற்றிய திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
அயோத்தி மசூதி, தன்னிபூர்

**அயோத்தி மசூதி** (Ayodhya Mosque) என்பது உத்தரபிரதேசத்தின் அயோத்தி சர்ச்சை தொடர்பான தீர்ப்பைத் தொடர்ந்து, இந்தியாவின் உச்சநீதிமன்றத்தால் நியமிக்கப்பட்ட இடத்தில் கட்டப்பட்டு வரும் மசூதியாகும். மசூதி மற்றும் அதனுடன் தொடர்புடைய வளாகத்தின் கட்டுமானப் பணியானது இந்தோ-இசுலாமிய கலாச்சார அறக்கட்டளை (ஐ.ஐ.சி.எஃப்) நிறுவனத்தின் கீழ் உள்ளது. தன்னிபூர் மசூதிக்கான இடமானது&nbsp;அயோத்தியிலிருந்து 22 கிலோ மீட்டர் தொலைவில் சோகாவல் வட்டத்திலுள்ள தன்னிபூர் கிராமத்தில் அமைந்துள்ளது.

இதன் கட்டுமானம் 26 ஜனவரி 2021 இல் தொடங்கியது. மசூதிக்கு 1857 ஆம் ஆண்டில் இந்திய சுதந்திர போரில் கலந்து கொண்ட தலைவர்களில் ஒருவரான மவுலவி அகமதுல்லா ஷாவிற்கு கெளரவப்படுத்தும் விதத்தில்   **அகமதுல்லா  ஷா மசூதி** என்று அதிகார பூர்வமாக பெயர் மாற்றப்பட்டுள்ளது**.** 

## அமைவிடம்
உத்தரப் பிரதேசம் மாநிலத்தின் அயோத்தி மாவட்டத்தில் சோகாவல் வட்டத்தில்  உள்ள தன்னிபூர் கிராமத்தில் இப்புதிய மசூதி டிசம்பர் 2020 ஆண்டு முதல் மசூதி கட்டப்பட்டு வருகிறது. கட்டப்படும் இப்புதிய மசூதி அயோத்தியிலிருந்து  சுமார் 25 கிலோ மீட்டர் தொலைவில் அமைந்துள்ளது.

## கட்டுமானம்
இந்த திட்டத்தின் கட்டுமானமானது உத்தரபிரதேச சன்னி மத்திய வக்ஃப் வாரியத்தால் 2021 குடியரசு தினத்தன்று தேசியக் கொடியை ஏற்றி, மரக்கன்றுகளை நட்டு முறையாக தொடங்கியது. மசூதி வளாகத்தில்  2000 பேர் ஒரே நேரத்தில் தொழுகை செய்யும் அரங்கம், 100 படுக்கைகள் கொண்ட மருத்துவமனை, நூலகம், 2000 பேர் உணவருந்தும் உணவுக்கூடம் மற்றும் இந்தோ-இசுலாமிய கலாச்சார ஆராய்ச்சி மையம் மற்றும் நூல் வெளியீட்டு மாளிகை ஆகியவை கட்ட திட்டமிடப்பட்டுள்ளன. இப்புதிய கட்டுமானம் டிசம்பர் 2023-இல் முடிவடையும் என எதிர்பார்க்கப்படுகிறது.

## சர்ச்சை
மசூதி கட்டுவது வக்ஃப் சட்டத்திற்கு எதிரானது என்றும் ஷரியத் சட்டத்தின் கீழ் சட்டவிரோதமானது என்றும் அகில இந்திய முஸ்லிம் தனிநபர் சட்ட வாரியம் தெரிவித்துள்ளது. இசுலாமிய கொள்கைகளின்படி மசூதியில் கட்டுமானம் மற்றும் பிரார்த்தனைக்கு பணம் நன்கொடை அளிப்பது ஹராம் (தடைசெய்யப்பட்டுள்ளது) என்றும் ஏஐஎம்ஐஎம் தலைவர் அசாதுதீன் ஒவைசி கூறினார், அதற்கு மசூதி அறக்கட்டளை "மனிதகுலத்திற்கு சேவை செய்வது ஹராம் அல்ல" என்று பதிலளித்தது.

## உரிமையாளர் தகராறு
டெல்லியைச் சேர்ந்த இரண்டு சகோதரிகள் அலகாபாத் உயர்நீதிமன்றத்தின் லக்னோ அமர்வில் மசூதி கட்டுமானத்திற்காக ஒதுக்கப்பட்டுள்ள இடம் மற்றும் அதனைச் சுற்றியுள்ள 28 ஏக்கர் இடம் ஆகியவற்றிற்கு உரிமை கோரி மனு ஒன்றை தாக்கல் செய்தனர். இந்த இடம் பாகப்பிரிவினையின் போது தங்கள் தந்தைக்கு வழங்கப்பட்ட இடம் என்று உரிமை கோரியுள்ளனர்.

## மேற்கோள்கள்

பகுப்பு:Coordinates on Wikidata
பகுப்பு:இசுலாமியக் கட்டிடக்கலை
பகுப்பு:அயோத்தி சிக்கல்
பகுப்பு:அயோத்தி மாவட்டம்
கோல்மால் (1998 திரைப்படம்)

**கோல்மால்** (*Golmaal*) என்பது 1998 ஆம் ஆண்டில் வெளியான தமிழ் நகைச்சுவைத் திரைப்படம் ஆகும்.   செல்வா  இயக்குநராக அறிமுகமான, இப்படத்தில் செல்வா, புதுமுகம் மோனிகா நெருகர் ஆகியோர் முக்கிய வேடங்களில் நடித்தனர். இதில் ராசன் பி. தேவ், கே. எஸ். ரவிக்குமார், தாமு, சத்ய பிரகாஷ், மகாநதி சங்கர், பானு பிரகாஷ் ஆகியோர் துணை வேடங்களில் நடித்தனர். இயக்குநர் கே. எஸ். ரவிக்குமார், சி. சுதாகர் ஆகியோரால் தயாரிக்கப்பட்ட இப்படம், பால பாரதியால் இசை அமைக்கபட்டது. படம் 1998 5 சூனில் வெளியிடப்பட்டது.

## கதை
சொல்லும்படி ஒன்றும் இல்லாத இளைஞனான கணேஷ் ( செல்வா ) ஐஸ்வர்யாவை (மோனிகா நேருக்கர்) காதலிக்கிறான். அவளது தந்தை கர்னல் ராஜப்பா ( ராசன் பி. தேவ் ) காதலை வெறுக்கும் கண்டிப்பான தந்தை. கணேசும் ஐஸ்வர்யாவும் ஓடிப்போக முடிவு செய்துருக்கும் நிலையில் அவளது தந்தைக்கு மாரடைப்பு ஏற்படுகிறது. இதனால் ஐஸ்வர்யா அவனை திருமணம் செய்துகொள்ள மறுத்துவிடுகிறாள். கர்னல் ராஜப்பாவின் உடல்நிலை மோசமடைகிறது, எனவே அவர் தனது மகளின் திருமணத்தை விரைவில் முடிக்க ஏற்பாடு செய்கிறார். மூன்று பயங்கரவாதிகள் (சத்ய பிரகாஷ், மகாநதி சங்கர், பானு பிரகாஷ்) சிறையில் இருந்து தப்பிக்கின்றனர். கர்னல் ராஜப்பாவின் வீட்டில் ஐஸ்வர்யாவின் திருமண ஏற்பாடு நடக்கும் போது, கணேஷ் அவளது அறைக்குள் நுழைந்து அவளை சமாதானப்படுத்த முயற்சிக்கிறான். இதற்கிடையில், மூன்று பயங்கரவாதிகள் அவனைத் தொடர்ந்து அந்தத வீட்டிற்குள் நுழைகின்றனர். இந்த பயங்கரவாதிகள் வேடத்தில் வந்தவர்கள் கணேசின் நண்பர்களாவர். இவர்கள் உதவியுடன் கணேஷ் தனது காதலி ஐஸ்வர்யாவை திருமணம் செய்து கொள்ள திட்டமிடுகிறான். பின்னர் என்ன வெளிப்படுகிறது நடக்கிறது என்பது கதையின் முக்கிய அம்சமாக அமைகிறது.

## நடிகர்கள்

*செல்வா கணேசாக
*மோனிகா நேருக்கர் ஐஸ்வர்யாவாக
*ராசன் பி. தேவ் கர்னல் ராஜப்பாவாக
*கே. எஸ். ரவிக்குமார் ஏ.சி.பி பைக் பாண்டியன் (பெரிய பாண்டி) மற்றும் சின்னா பாண்டியாக
*தாமு தாமுவாக
*சத்தியா பிரகாஷ்
*மகாநதி சங்கர் பங்காருவாக
*பானிபிரகாஷ் கௌதமாக
*வெண்ணிற ஆடை மூர்த்தி
*டெல்லி கணேஷ் கணேசின் தந்தை முத்து கிருஷ்ணனாக
*தியாகு விஸ்வநாத்தாக
*குமரிமுத்து தாமுவின் தந்தையாக
*டைப்பிஸ்ட் கோபு
*பல்லவி ஐஸ்வர்யாவின் மைத்துனி
*அபிதா  ஐஸ்வர்யாவின் சகோதரி ரேஷ்மாவாக
*சங்கீதா ஐஸ்வர்யாவின் தாயாக
*சீலா ஐஸ்வரியாவின் உறவினர்
*இராஜசேகர் உள்துறை அமைச்சராக
*ஜெனிஷா
*சிட்டி
*பாபூஸ் டைசனாக
*காளிதாஸ்
*ராதிகா சரத்குமார் சிறப்புத் தோற்றத்தில்

## இசை
திரைப்படத்தின் பின்னணி இசை, பாடல்கள் ஆகியவற்றிற்கான இசையை  இசையமைப்பாளர் பாலபாரதி மேற்கொண்டார். 1998 இல் வெளியான இந்த படத்தின் பாடல் பதிவில், அறிவுமதி, வாசன், திருமாறன் ஆகியோர் எழுதிய நான்கு பாடல்கள் இருந்தன.

## மேற்கோள்கள்

பகுப்பு:1998 தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பாலபாரதி இசையமைத்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:ராதிகா நடித்த திரைப்படங்கள்
பி. எம். சயீத் கடல் பறவைகள் காப்பகப் பகுதி

இந்தியாவில் கடல் பறவைகளுக்கான முதல் பாதுகாக்கப்பட்ட பகுதி **பி.எம் சயீத் கடல் பறவைகள் காப்பகப் பகுதி** (PM Sayeed Marine Birds Conservation Reserve) ஆகும். இது இந்திய யூனியன் பிரதேசமான லட்சத்தீவில் அமைந்துள்ளது . இது 2020 ஆம் ஆண்டில் உருவாக்கப்பட்டது. இது 62 சதுரகிலோமீட்டர் பரப்பளவைக் கொண்டுள்ளது. 

பி எம் சையது கடற்பறவைகள் பாதுகாப்புப் பகுதியானது, கிரேட்டர் க்ரெஸ்டட் டெர்ன், லெசர் க்ரெஸ்டட் டெர்ன், சூட்டி டெர்ன் மற்றும் பிரவுன் நோடி ஆகிய நான்கு வகையான கடற்பரப்பு வாழ் பறவைகளைக் கொண்டிருக்கும்.  

## மேற்கோள்கள்

பகுப்பு:இந்தியாவில் பாதுகாக்கப்பட்ட பகுதிகள்
மீனம்பாக்கம் மெற்றோ நிலையம்

**மீனம்பாக்கம் மெற்றோ நிலையம்** (*Meenambakkam Metro Station*) சென்னை மெட்ரோவின் நீல பாதையில் உள்ள ஒரு மெற்றோ இரயில் நிலையம். இந்த நிலையம் மீனம்பாக்கம் மற்றும் திரிசூலம் சுற்றுப்புறங்களுக்குச் சேவை செய்கிறது.

## கட்டுமானம்
நிலைய கட்டுமான பணி ஈரோடு யு ஆர் சி கட்டுமான தனியார் லிமிடெட் நிறுவனத்திற்கு வழங்கப்பட்டது.

## நிலையம்
விமான நிலையத்தின் இரண்டாவது ஓடுபாதைக்கு இடையூறு இல்லாத வகையில், உயர்த்தப்பட்ட நிலையத்தின் பாதை நிலையத்தினை விட்டு சிறுது தூரத்தில் தரைப்பகுதிக்கு இறக்கி அமைக்கப்பட்டுள்ளது.

### போக்குவரத்து
2019ஆம் ஆண்டு நிலவரப்படி, மீனம்பாக்கம் மெற்றோவினை நாள் ஒன்றில் கிட்டத்தட்ட 2,500 பயணிகள் பயன்படுத்துகின்றனர்.

### வாகன நிறுத்துமிடம்
இந்த நிலையத்தில் 200 முதல் 250 வாகனங்கள் திறன் கொண்ட வாகன நிறுத்துமிடம் உள்ளது. திசம்பர் 2019இல், சி.எம்.ஆர்.எல் நிலையத்தில் பல நிலை இரு சக்கர வாகன நிறுத்தத்தை அறிமுகப்படுத்தியது. 

## மேலும் காண்க

* சென்னை மெட்ரோ நிலையங்களின் பட்டியல்
* சென்னை மெட்ரோ
* சென்னை சர்வதேச விமான நிலையம்
* மீனம்பாக்கம்

## மேற்கோள்கள்

## வெளி இணைப்புகள்

* சென்னை மெட்ரோ ரயில் லிமிடெட் அதிகாரப்பூர்வ வலைத்தளம்
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
பகுப்பு:Coordinates on Wikidata
ராணித்தேனீ

**ராணித் தேனி** (*Rani Theni*) என்பது 1982ஆம் ஆண்டு வெளியான ஒரு தமிழ் திரைப்படம் ஆகும். இப்படத்தில்  கமல்ஹாசன் ஒரு நீண்ட விருந்தினர் வேடத்தில் நடித்துள்ளார். இப்படத்தில் பின்னணிப் பாடகர் தீபன் சக்ரவர்த்தி முதன்முதலில் முன்னணி பாத்திரத்தில் நடித்தார். பெண் கதாபாத்திரங்களில் மகாலட்சுமி/ஸ்ரீ மற்றும் வனிதா கிருஷ்ணசந்திரன் ஆகியோர் நடித்தனர்.

இப்படத்தில் கமல்ஹாசன் பிரதான கதையுடன் எந்த தொடர்பும் இல்லாத நகைச்சுவை வேடத்தில் நடித்துள்ளார். மேலும் ஒரு காட்சியில் மட்டுமே முக்கிய வில்லன் சிவச்சந்திரனுடன் உரையாடுகிறார், இவர் விளையாட்டுப் பிள்ளையாகவும், பலபெண்களுடன் உறவு கொள்ளும் கதாபாத்திரத்தில் நடித்துள்ளார்; இவரது பாத்திரம் கதாநாயகியால் கொல்லப்படுகிறது.

இந்த படம் சேலம் மற்றும் மாடர்ன் தியேட்டரில் படமாக்கப்பட்டது. மேலும், தொடருந்து பாதையில், காட்சி படமாக்கப்பட்ட போது கதாநாயகியினை தகுந்த நேரத்தில் கதாநாயகனால் காப்பாற்றப்பட்டார். கதாநாயகி அதிசயமாக உயிர் தப்பினார். பின்னர் இது குறித்து  கேட்டதில் கதாநாயகி, தொடருந்து வருவது படப்பிடிப்பின் ஒரு பகுதி என்ற எண்ணி இருந்துவிட்டதாக  குறிப்பிட்டார்.

## நடிகர்கள்

* மகாலட்சுமி பார்வதியாக
*  தீபன் சக்ரவர்த்தி செல்வமாக
*  சிவசந்திரன் சேகராக
*  வனிதா கிருஷ்ணசந்திரன் கனகமாக
*  சாருஹாசன்
*  தேங்காய் சீனிவாசன் துளசிலிங்கமாக
*  டி. கே. எஸ். நடராஜன்
*  கமல்ஹாசன் மில்லராக (விருந்தினர் தோற்றம்)
* ஒய். ஜி. மகேந்திரன் (விருந்தினர் தோற்றம்)

## இசை
இப்படப் பாடல்கள் இளையராஜாவின் இசையில் உருவாயின.

## மேற்கோள்கள்

## வெளி இணைப்புகள்
* 
*

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
கீழ்பாக்கம் மருத்துவக் கல்லூரி மெற்றோ நிலையம்

**கீழ்பாக்கம் மருத்துவக் கல்லூரி மெற்றோ நிலையம்** சென்னை மெற்றோவின் 2வது வரிசையில் உள்ள ஒரு மெற்றோ ரயில் நிலையமாகும். இது சென்னை மெற்றோ, சென்னை மத்திய மெற்றோ நிலையம் (சென்ட்ரல்)-பரங்கிமலை தொடருந்து நிலைய பாதையில் இரண்டாம் தாழ்வாரத்தில் வரும் நிலத்தடி நிலையமாகும். இந்த நிலையம் 14 மே 2017 அன்று திறக்கப்பட்டது. இந்த நிலையம் கீழ்பாக்கம் மற்றும் சேத்துப்பட்டு சுற்றுப்புறங்களுக்குச் சேவை செய்கிறது.

## வரலாறு

### கட்டுமானம்
சென்னை மெற்றோ இரயில் திட்டத்தின் மெற்றோ நிலையம் கட்டுவதற்காக கீழ்பாக்கம் மருத்துவக் கல்லூரியிலிருந்து 2,756 சதுர மீட்டர் நிலத்தை எடுத்துக்கொண்டது. 

## நிலையம்
இந்த நிலையத்தில் நான்கு நுழைவு மற்றும் வெளியேறும் வழிகளுடன் வடிவமைக்கப்பட்டுள்ளது.

கீழ்பாக்கம் மருத்துவக் கல்லூரி பச்சை வழித்தடத்தில் (சென்னை மெற்றோ) அமைந்துள்ள நிலத்தடி மெற்றோ நிலையம் ஆகும்.

### நிலைய தளவமைப்பு

### வசதிகள்
கீழ்பாக்கம் மருத்துவக் கல்லூரி மெற்றோ நிலையத்தில் கிடைக்கக்கூடிய ஏடிஎம்களின் பட்டியல்

## இணைப்புகள்

### பேருந்து
பெருநகர போக்குவரத்துக் கழகம் (சென்னை) பேருந்து வழித்தடங்கள் எண் 15, 15 பி, 15 சி, 15 டி, 15 எஃப், 15 எஃப்.சி.டி, 15 ஜி, 27 பி, 27 சி, 29 பி, 29 சி, 29 என், 37 டி, 37 ஜி, 40, 40 ஏ, 50, 53 ஏ, 53 பி, 53 இ, 53 பி, 54 வி, 56 ஜி, 59, 59 ஏ, 71 சி, 71 டி, 71 இ, 71 எஃப், 71 எச், 71 வி, 101, 101 என்எஸ், 127 பி, 129 சி, 150, 153, 159, 159 ஏ, 159 ஏஎன்எஸ், 159 பி, 159 டி, 159 இ, 159 எஃப், 159 கே, 553, 571, B29NGS, J29C, M15LCT, M29B, M29C, M54V, அருகிலுள்ள கீழ்பாக்கம் மருத்துவமனை பேருந்து நிறுத்தத்திலிருந்து

### ரயில்
சேத்துப்பட்டு தொடருந்து நிலையம்

## நுழைவு / வெளியேறு

## மேலும் காண்க

## மேற்கோள்கள்

## வெளி இணைப்புகள்

* 

* ''நகர்ப்புற ரெயில்.'' ''நிகர'' - உலகின் அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.
*  
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
கல்யாணக் காலம்

**கல்யாணக் காலம்** (*Kalyana Kalam*) என்பது 1982 ஆம் ஆண்டு வெளிவந்த இந்தியத் தமிழ்த் திரைப்படமாகும்.  ராபர்ட்-இராஜசேகர் இயக்கி, கே. எம். கண்ணன் தயாரித்த, இப்படத்தில் சுஹாசினி முக்கியக் கதாபாத்திரத்தில் நடித்துள்ளார், சனகராஜ் துணைப் பாத்திரத்தில் நடித்துள்ளார்.

## நடிகர்கள்

* சுஹாசினி
* சனகராஜ்
* பி. எஸ். வெங்கடாசலம்
* எஸ். என். பார்வதி 
* கே. கே. சௌந்தர் 
* பேபி கீதா
* தியாகு

## இசை
இப்படத்திற்கு சங்கர் கணேஷ் இசையமைத்தனர்.

* வாழும் சமுதாயமே - எஸ். பி. பாலசுப்பிரமணியம்
* நான்தானே மாமவீட்டு - மலேசியா வாசுதேவன்
* அதிகாலைப் பனிக் காற்றுகள் - எஸ். பி. பாலசுப்பிரமணியம்
* உங்கள் பாதத்தில் இந்த நேரத்தில் - வாணி ஜெயரம்

## வரவேற்பு
படம் வணிக ரீதியாக தோல்வியடைந்தது.

## மேற்கோள்கள்

## வெளி இணைப்புகள்
* 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
முனைவர் கே. கே. முகமது கோயா கடல் வெள்ளரி பாதுகாப்பகம்

**முனைவர் கே. கே. முகமது கோயா கடல் வெள்ளரி பாதுகாப்பகம்** (*Dr KK Mohammed Koya Sea Cucumber Conservation Reserve*) என்பது உலகின் முதல் கடல் வெள்ளரி பாதுகாப்பு பகுதியாகும். இது இந்திய ஒன்றிய பிரதேசமான இலட்சத்தீவில் உள்ள செரியபாணி பவளப்பாறைத் திட்டுப் பகுதியில் அமைந்துள்ளது. 2020இல் உருவாக்கப்பட்டது இந்த பாதுகாப்பகம் 239 கி.மீ. 2 பரப்பளவைக் கொண்டுள்ளது.

இந்தியாவில், 1972ஆம் ஆண்டு வனவிலங்கு பாதுகாப்புச் சட்டத்தின் அட்டவணை 1இன் கீழ் கடல் வெள்ளரி பாதுகாக்கப்படுகிறது. இதன்படி கடல் வெள்ளரிகளை வணிக பயன்பாட்டிற்குக் கொண்டு செல்ல தடைசெய்யப்பட்டுள்ளது. 2002ஆம் ஆண்டில், இந்தியச் சுற்றுச்சூழல் அமைச்சகம் கடல் வெள்ளரிகளை வணிக ரீதியாக அறுவடை செய்வதற்கும் தடை விதித்தது.

## மேலும் காண்க

* பி. எம். சயீத் கடல் பறவைகள் காப்பகப் பகுதி
* நீலகிரி உயிர்க்கோளக் காப்பகம்

## மேற்கோள்கள்

பகுப்பு:இந்தியாவில் பாதுகாக்கப்பட்ட பகுதிகள்
சேலம் துடுப்பாட்ட அறக்கட்டளை மைதானம்

சேலம் துடுப்பாட்ட அறக்கட்டளை மைதானம் (எஸ்சிஎஃப்)  என்பது இந்தியாவின் தமிழ்நாட்டின் சேலம் மாவட்டத்தில் அமைந்துள்ள ஒரு துடுப்பாட்ட மைதானமாகும். இது சேலம் மாவட்ட துடுப்பாட்ட சங்கம், தமிழ்நாடு துடுப்பாட்ட சங்கம் (டி.என்.சி.ஏ) ஆகியவற்றின் உதவியுடன் சேலம் துடுப்பாட்ட அறக்கட்டளையால் 2020இல் நிறுவப்பட்டது. விளையாட்டுப் பகுதி (90 மீட்டர் (300 அடி)) மாநிலத்தின் மிகப்பெரிய துடுப்பாட்ட மைதானம் இது..

இந்த அரங்கத்தில் ஐந்து பிட்சுகள், 12 பிராக்டிஸ்-டர்ஃப் விக்கெட்டுகள், வீரர்கள் தங்குமிடம் மற்றும் பத்திரிகையாளர் அறை ஆகியவை உள்ளன.  இது நிலத்தடி நீரை அவ்வப்போது உறுஞ்சும் வடிகால் அமைப்புடன் கட்டப்பட்டுள்ளது. அமரும் திறன் 5000 ஆகும். இது பெரிய நிகழ்வுகளின் போது 25,000 வரை அதிகரிக்கப்படலாம்.  பிப்ரவரி 2020 நிலவரப்படி, பார்வையாளர்களுக்கான இருக்கைகளை நிர்மாணித்தல் மற்றும் வாகனங்களை நிறுத்தும் வசதிகளை சேலம் துடுப்பாட்ட அறக்கட்டளையாலும், தமிழ்நாடு துடுப்பாட்ட சங்கத்தாலும் திட்டமிடப்பட்டன. ரஞ்சிக் கோப்பை, தமிழ்நாடு பிரீமியர் லீக் மற்றும் இந்தியன் பிரீமியர் லீக் போட்டிகளை இந்த அரங்கம் நடத்தும் என்று அதிகாரிகள் தெரிவிக்கின்றனர்.

## அமைவிடம்
இந்த அரங்கம் வாழப்படியில் சேர்வராயன் மலைகளின் பின்புறம் அமைந்துள்ளது. இது சென்னை-சேலம் நெடுஞ்சாலையில் சேலம் நகரத்திலிருந்து கிட்டத்தட்ட 25 கி.மீ.தொலைவில் உள்ளது. இது 16 ஏக்கர் (6.5 ஹெக்டேர்) பரப்பளவில் 90 மீட்டர் (300 அடி) விளையாட்டுப் பரப்பளவைக் கொண்டுள்ளது. இது மாநிலத்தில் மிகப்பெரிய மைதானமாகும்.

## துவக்க விழா
இரண்டு ஆண்டு கட்டுமானத்திற்குப் பிறகு 2020 பிப்ரவரி 10 ஆம் தேதி, முதல்வர் எடப்பாடி க. பழனிசாமி, இந்திய துடுப்பாட்ட அணியின் முன்னாள் தலைவர் ராகுல் திராவிட், முன்னாள் இந்தியத் துடுப்பாட்டக் கட்டுப்பாடு வாரியத் தலைவர் என்.சீனிவாசன், தமிழக துடுப்பாட்ட சங்கத்தின் (டி.என்.சி.ஏ) தலைவர் ரூபா குருநாத் மற்றும் பிற அதிகாரிகள் முன்னிலையில் அரங்கம் திறக்கப்பட்டது. இது 3 கோடி (அமெரிக்க டாலர் $ 420,000) செலவில் கட்டப்பட்டது.

## மேற்கோள்கள்

பகுப்பு:துடுப்பாட்ட அரங்குகள்
பகுப்பு:சேலம் மாவட்டம்
சேலம் ஸ்பார்டன்ஸ்

**சேலம் ஸ்பார்டன்ஸ்** (Salem Spartans) டி.என்.சி.ஏ டி 20 லீக் போட்டியில், தமிழ்நாடு பிரீமியர் லீக்கில் (டி.என்.பி.எல்) சேலம் மாவட்டத்தை பிரதிநிதித்துவப்படுத்தும் துடுப்பாட்ட அணியாகும். இந்த அணியின் உரிமையாளர் விவோ சென்னை தெற்கு விநியோகஸ்தர் செல்வகுமார் எம் . ஆவார் . இதற்கு முன் இந்த அணி டூட்டி பேட்ரியாட்ஸ்  என்றிருந்தது 

2020ஆம் ஆண்டில், அணி தூத்துக்குடியிலிருந்து சேலத்திற்கு தளத்தை மாற்றி சேலம் ஸ்பார்டன்ஸ் என மறுபெயரிடப்பட்டது.
## தற்போதைய அணி வீரர்கள்

# விஜய் ஷங்கர்
# வாஷிங்டன் சுந்தர்
# கணேஷ் மூர்த்தி ம்
# அஃஷய் வி ஸ்ரீனிவாசன்
# பி பிரனீீஷ்
# ஜி பெரியசாமி
# முருகன் அஸ்வின்
# கே எச் கோபிநாத்
# டேரில் எஸ் ஃபெராரியோ
# லோகேஷ் ராஜ்
# எம் சுகனேஷ்
# யு சுஷில்
# எம்.கே.சிவகுமார்
# டி ராஜ்குமார்
# அபிஷேக் செல்வகுமார்
# பூபாலன் சி
# பிரசாந்த் பிரபு
# எம் விஜயகுமார்
# எம் கமலேஷ்

## ஆதரவு ஊழியர்கள்

# பயிற்சியாளர்: எஸ்.சுரேஷ்
# வழிகாட்டி: சையத் ஷாஹாபுதீன்
# உதவி பயிற்சியாளர்: பழனி அமர்நாத்
# பீல்டிங் பயிற்சியாளர்: கவ்ரவ் தார்
# அணி மேலாளர்: கே.சி.ராமசுப்பிரமணியன்
# உடற்தகுதி பயிற்சியாளர்: தினேஷ் சதாஷிவம் 
#பிசியோ: டி.பி. வல்லபன்
# வீடியோ ஆய்வாளர்: மணிராஜ் ஆர்
#நரசிம்மன் வி
#சமூக ஊடகங்கள் : கார்திக் ராஜ் குமார்

## இவற்றையும் காண்க

* தமிழ்நாடு பிரீமியர் லீக்
* தமிழ்நாடு பிரீமியர் லீக் 2021
* சேலம் துடுப்பாட்ட மைதானம்
*
*
*

## மேற்கோள்கள்

பகுப்பு:தமிழ்நாடு பிரீமியர் லீக்
சிறீகாந்த் (தெலுங்கு நடிகர்)

**மேகா சிறீகாந்த்** (Meka Srikanth) (பிறப்பு 23 மார்ச் 1968) இந்திய திரைப்பட நடிகராவார். இவர் தெலுங்குத் திரையுலகில் முக்கியமாக படைப்புகளுக்கு பெயர் பெற்றவர். இவர் தனது தொழில் வாழ்க்கையின் தொடக்க கட்டத்தில் இருந்து 120க்கும் மேற்பட்ட படங்களில் தோன்றினார். இவர் ஆந்திர மாநில நந்தி விருதுகளையும்,  தென்னிந்திய பிலிம்பேர் விருதையும் பெற்றுள்ளார். 2004ஆம் ஆண்டு தெலுங்கில் சிறந்த திரைப்படத்திற்கான தேசிய திரைப்பட விருதை வென்ற *சுவராபிசேகம்*, 2011 ஆம் ஆண்டு இந்திய சர்வதேச திரைப்பட விழாவில்  இந்திய பனோரமா பிரிவில் திரையிடப்பட்ட *விரோதி* போன்ற படங்களில் நடித்துள்ளார். இவர் நடித்த ஸ்ரீ ராம ராஜ்யம் நவம்பர் 28, 2011 அன்று இந்திய சர்வதேச திரைப்பட விழாவில் சிறப்புத் திரையிடலைக் கொண்டிருந்தது.

எஸ். வி. கிருட்டிணா ரெட்டி, கிருட்டிண வம்சி, ஜெயந்த் சி. பராஞ்சி, ஜி. நீலகண்ட ரெட்டி, இ. வீ. வெ. சத்யநாராயணா, கே. விஸ்வநாத் போன்ற இயக்குநர்களின் படங்களில் நடித்திருந்தார். இவர் நடித்த *வராசுடு*, *வினோதம்*, *எகிர் பாவூராமா*, *ஆகாவானம்*, *மா நானகி பெல்லி*, *கட்கம்*, *சங்கர் தாதா எம்.பி.பி.எஸ்*, *பெல்லம் ஓரெலித்தே*, *ஏமண்டோய் ஸ்ரீவாரு*, *சேமம்கா வெல்லி லாபங்கா ரண்டி*, *ஓ சீனாதானா*, *சங்கர் தாதா ஜிந்தாபாத்*, *ஆபரேஷன் துரியோதனன்*, *மகாத்மா*, கோவிந்துடு அந்தரிவாடலே* போன்ற ஒரு சில படங்கள் குறிப்பிடத்தக்கவை.

== ஆரம்ப கால வாழ்க்கை ==
இவர், 1968 மார்ச் 23 அன்று இந்தியாவின் [[கருநாடகம்|கர்நாடகாவின்]] [[கங்காவதி, கர்நாடகா|கங்காவதியில்]] பிறந்தார். இவரின் தந்தை மேகா பரமேசுவர ராவ் (1946 – 2020) [[ஆந்திரப் பிரதேசம்|ஆந்திராவின்]] [[கிருஷ்ணா மாவட்டம்|கிருட்டிணா மாவட்டத்தின்]] மேகவரிபாலத்திலிருந்து கங்காவதிக்கு குடிபெயர்ந்த பணக்கார நில உரிமையாளாவார்.

இவர், [[தார்வாடு]], கர்நாடக பல்கலைக்கழகத்தில் [[இளங்கலை வணிகவியல்]] பட்டப்படிப்பை முடித்து, திரைப்படத் தொழிலைத் தொடர [[சென்னை]]க்கு வந்தார்.

== தொழில் ==
1990 ஆம் ஆண்டில், மது திரைப்பட நிறுவனத்தில் சேர்ந்து, நடிப்பில் ஓராண்டு படிப்பை முடித்தார். இவரது முதல் படம் *பீப்பிள்ஸ் என்கவுண்டர்* 1991 இல் வெளியிடப்பட்டது. பின்னர் இவர் ஆரம்பத் திரைப்படங்களில் எதிர்மறை வேடங்களிலும், துணைக் கலைஞராகவும் சிறிய வேடங்களில் நடித்தார். *ஒன் பை டூ* படத்தின் மூலம் ஒரு முன்னணி நடிகரானார். இவர் 100க்கும் மேற்பட்ட [[தெலுங்குத் திரைப்படத்துறை|தெலுங்குத் திரைப்படங்களில்]] கதாநாயகனாக நடித்துள்ளார். முன்னணி நடிகராக இவரது முதல் வெற்றி படம் *தாஜ்மஹால்*,  25 மே 1995 இல் வெளியிடப்பட்டது.

== சொந்த வாழ்க்கை ==
இவர், 1997 சனவரி 20 அன்று நடிகை [[சிவரஞ்சனி (நடிகை)|சிவரஞ்சனியை]] மணந்தார். இவர்களுக்கு ரோசன், ரோகன் என்ற இரு மகன்களும், மேதா என்ற ஒரு மகளும் இருக்கின்றனர். தற்போது [[ஐதராபாத்து (இந்தியா)|ஐதராபாத்தின்]] [[ஜுபிளி ஹில்ஸ்|யூபிளி இல்சில்]] வசித்து வருகிறார்.

== விருதுகள் ==

* "மகாத்மா* படத்திற்காக நந்தி சிறப்பு நடுவர் விருது 
* *சங்கர் தாதா எம்.பி.பி.எஸ்* படத்திற்காக பிலிம்பேர் சிறந்த துணை நடிகருக்கான விருது  
* *சரியோனோடு* படத்திற்காக சிறந்த துணை நடிகருக்கான *சியாமா* விருது (தெலுங்கு)

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகர்கள்
பகுப்பு:1968 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்கு மக்கள்
பகுப்பு:வாழும் மக்கள்
ச. வெ. கிருட்டிணா ரெட்டி

**சத்தி வெங்கட கிருட்டிணா ரெட்டி** (**Satti Venkata Krishna Reddy)** ஒரு இந்திய திரைப்பட இயக்குநரும், நடிகரும், தயாரிப்பாளரும், திரைக்கதை எழுத்தாளரும், இசையமைப்பாளரும் ஆவார். தெலுங்குத் திரைப்படத்துறை, தமிழகத் திரைப்படத்துறை, ஹாலிவுட், பாலிவுட் ஆகியவற்றில் இவரது படைப்புகளுக்கு முக்கியமாக அறியப்பட்டவர். இவர் மூன்று மாநில நந்தி விருதுகளையும், சிறந்த தெலுங்கு இயக்குனருக்கான தென்னிந்திய பிலிம்பேர் விருதையும் பெற்றுள்ளார் . 1997இல் வெளிவந்து பெரிய வெற்றிப் பெற்ற அமெரிக்க தழுவலான *டைவர்ஸ் இன்விடேசன்* என்ற அமெரிக்க படத்தின் தழுவலான *அக்வானம் என்ற* காதல் நகைச்சுவைப்படத்தை 2012 ஆம் ஆண்டில் இயக்கியுள்ளார் .

## திரை வாழ்க்கை
*கிராதகடு* படத்தில் ஒரு சிறிய வேடத்தில் நடித்தார். *மாயலோடு* (1993), *இராஜேந்திரடு கஜேந்திரடு* (1993), *யமலீலா* (1994), *சுபலக்னம்* (1994), *தக்தீர்வாலா* (1995), *கடோத்கஜடு* (1995), *மாவிச்சிகுரு* (1996)  *வினோதம்* (1996), *எகிரே பாவூரம்மா* (1997), *ஜுடாய்* (1997), *பெல்லி பீட்டலு* (1998), *பிரேமக்கு வேலயாரா* (1999), *சககுடும்ப சபரிவார சமேதம்* (2000), *பிரேமக்கு சுவாகதம்* (2002), *பெல்லம் ஓலெல்லிதே* (2003), *ஹங்காமா*, *மாயாஜாலம்*, *யமலீலா 2* (2014) போன்ற வெற்றிப் படங்களில் இவர் மிகவும் பிரபலமானவர்.

## சொந்த வாழ்க்கை
இவர், ஆந்திராவின் கிழக்கு கோதாவரி மாவட்டம் கொங்குதூரு கிராமத்தில் பிறந்தார். பீமாவரத்தில் முதுகலைப் பட்டம் பெற்ற பிறகு, ஐதராபாத்து சென்று *கோபரி போந்தம்* படத்திற்கு திரைக்கதையை எழுதியதன் மூலம் திரையுலகில் நுழைந்தார்.

## மேற்கோள்கள்

பகுப்பு:தெலுங்குத் திரைப்பட இசையமைப்பாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1966 பிறப்புகள்
லெட்டிடியா ரைட்

**லெட்டிடியா ரைட்** (*Letitia Wright*, பிறப்பு: 31 அக்டோபர் 1993) என்பவர் கயானா-பிரித்தானியா நாட்டு நடிகை ஆவார். இவர் 2011 ஆம் ஆண்டு முதல் பிளாக் பான்தர் (2018), அவெஞ்சர்ஸ்: இன்பினிட்டி வார் (2018) போன்ற திரைப்படங்களிலும்,  டாப் பாய், கம்மிங் ஆப் போன்ற பிரித்தானியா தொலைக்காட்சி தொடர்களிலும் நடித்துள்ளார்.

இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான பிளாக் பான்தர் (2018), அவெஞ்சர்ஸ்: இன்பினிட்டி வார் (2018),அவெஞ்சர்ஸ்: எண்ட்கேம் (2019) போன்ற திரைப்படங்களில் சூரி என்ற கதாபாத்திரத்தில் நடித்ததன் மூலம் அறியப்படும் நடிகை ஆவார். இவர் 2019 ஆம் ஆண்டில் 'பிரித்தானிய ரைசிங் ஸ்டார்' என்ற விருதைப் பெற்றுள்ளார்.

## ஆரம்ப கால வாழ்க்கை
லெடிடியா மைக்கேல் ரைட் 31 அக்டோபர் 1993 அன்று கயானாவின் ஜார்ஜ்டவுனில் பிறந்தார். அவருக்கு ஏழு வயதாக இருந்தபோது அவரது குடும்பம் லண்டனுக்கு குடிபெயர்ந்தது, அவர் அங்கு பள்ளியில் படித்தார். டோட்டன்ஹாம் நகரில் வளர்ந்த இவர் நார்தம்பர்லேண்ட் பார்க் சமூகப் பள்ளியில் பயின்றார். அப்போது அவர் "நான் எப்போதும் வடக்கு லண்டன் பெண்ணாக இருப்பேன்" என்று கூறியுள்ளார்.

## மேற்கோள்கள்

## வெளி இணைப்புகள்
*

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பொலிகண்டி

**பொலிகண்டி** (*Polikandy*) என்பது இலங்கையின் வட மாகாணத்தில் யாழ்ப்பாண மாவட்டத்தில் அமைந்துள்ள ஓர் ஊராகும். இதன் அருகே பருத்தித்துறை, வல்வெட்டித்துறை, நெல்லியடி எனும் நகரங்கள் அமைந்துள்ளன. இவ்வூர் மக்களின் பிரதான தொழில்கள் மீன்பிடியும் வேளாண்மையும் ஆகும். சிலம்பம், மற்போர் மற்றும் உடல் வலிமையைக் காண்பிக்கும் விளையாட்டுக்களுக்குப் பேர் போன இடமாகும். 

1990 இற்கும் 2005 இற்கு இடையில் புலிகளுக்கும் இலங்கைத் தரைப்படையினருக்கும் இடையே பல சமர்கள் பொலிகண்டியில் நிகழ்ந்துள்ளன. ஈழப்போரின் போது, 1990-1995 காலப்பகுதியில், வலிகாமம் வடக்குப் பகுதியில் - குறிப்பாக பலாலி, காங்கேசன்துறை, மயிலிட்டி, தெல்லிப்பழை, கீரிமலை போன்ற இடங்களில் இருந்து இடம்பெயர்ந்த மக்கள் பொலிகண்டியில் தங்கியிருந்தனர்.

## இங்குள்ள கோவில்கள்
பொலிகண்டியில் உள்ள பல சைவக் கோவில்களுக்கு நூற்றாண்டுக்கும் மேலான வரலாறு உண்டு. இவற்றில் சில:
*பொலிகண்டி கந்தவனக்கடவை கந்தசாமி கோயில்
*இருப்பைமூலை (உப்புக்கிணற்றடி) சித்திவிநாயகர் ஆலயம்
*சல்லியம்பதி வீரகத்தி விநாயகர் ஆலயம்
*நீர்வளைப் பிள்ளையார் ஆலயம்
*குளத்தடி வைரவர் கோவில்
*மருதாம்புலம் பத்திரகாளி அம்மன் ஆலயம்
*பொலிகண்டி தியலம்பற்றை வீரபத்திரர் ஆலயம்
* பொலிகண்டி அரசம்புலம் இராஜராஜேஸ்வரி அம்மன் ஆலயம்

## பாடசாலைகள்
*பொலிகண்டி இந்து தமிழ் கலவன் பாடசாலை
*கொற்றாவத்தை அமெரிக்கன் மிசன் தமிழ் கலவன் பாடசாலை

## இவ்வூரைச் சேர்ந்தவர்கள்
*தெணியான், எழுத்தாளர்
*சூசை (தில்லையம்பலம் சிவனேசன், கடற்புலிகள் தலைவர்)
*பேராசிரியர் அம்மன்கிளி முருகதாஸ்
*சிவயோகநாயகி, செவாலியர் விருது பெற்றவர்

## இவற்றையும் பார்க்க
* யாழ்ப்பாணக் குடாநாடு
* இலங்கையின் உச்ச முனைகள்

## மேற்கோள்கள்

## வெளி இணைப்புகள்
* Phillipus Baldeus - A Dutch Missionary and Author
* The Civil Wars of Sri Lanka during 13th to 15th Century
* Wars waged for the Possession of the Tooth Relic
* A Brief History of Jaffna Kingdom
* The Vallipuram Buddha Image
* Puttalai Maha Vidyalayam Old Students' Association (UK)

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மேல்மருவத்தூர் அற்புதங்கள்

**மேல்மருவத்தூர் அற்புதங்கள்** (*Mel Maruvathoor Arpudhangal*) என்பது 1986-ஆம் ஆண்டு வெளியான தமிழ் இந்து பக்தி நாடகத் திரைப்படம் ஆகும். ஜகதீசன் இயக்கிய இப்படத்தை ஜா. குருமூர்த்தி தயாரித்தார். திரைப்படத்தின் கதையை சக்தி தாசன் சி. கணேசன் எழுதி, திரைக்கதையை ஜெகதீசன் எழுதினார். கே. வி. மகாதேவன் இசையமைத்த இப்படத்தில் ராஜேஷ், சுலக்சனா, நளினி, ராதாரவி ஆகியோர் முக்கிய வேடங்களில் நடித்திருந்தனர். இந்தப் படம் தெலுங்கில் *ஆதி சக்தி மகிமலு* என்ற பெயரில் மொழிமாற்றம் செய்யபட்டது.

## நடிகர்கள்

* ராஜேஷ் மாரிமுத்தாக
* சுலக்சனா காயத்திரியாக
* ராதாரவி இராஜதுரையாக
* நளினி கற்பகமாக
* தேங்காய் சீனிவாசன் கிராமத் தலைவர்
* கே. ஆர். விஜயா அம்மன்
* பீலி சிவம் இராஜதுரையின் நண்பராக
* எஸ். என். பார்வதி மாரிமுத்துவின் பக்கத்து வீட்டுக்காரர்
* பயில்வான் ரங்கநாதன் இராஜதுரையின் அடியாள்
* எம்.எல்.ஏ தங்கராஜ்
* இராஜ் கிருஷ்ணா
* மைதிலி பிரியா

## இசை
இபடத்திற்கு கே. வி. மகாதேவன் இசையமைத்தார்.

### தமிழ்ப் பதிப்பு
பாடல் வரிகளை  வாலி எழுதினார்.

### தெலுங்குப் பதிப்பு
இந்தப் படம் தெலுங்கில் *ஆதி சக்தி மகிமலு* என்று பெயரில் மொழிமாற்றம் செய்யப்பட்டது. தெலுங்கு பதிப்பின் பாடல்களை ராஜரிசி எழுதினார்.

## மேற்கோள்கள்

## வெளி இணைப்புகள்
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்து பக்தி திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
செபாஸ்டியன் இஸ்டான்

**செபாஸ்டியன் இஸ்டான்** () (பிறப்பு: ஆகத்து 13, 1982) என்பவர் உருமேனியா-அமெரிக்க நாட்டு திரைப்படம் மற்றும் தொலைக்காட்சி நடிகர் ஆவார்.

இவர் 2011 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), கேப்டன் அமெரிக்கா: த வின்றர் சோல்யர் (2014), ஆன்ட்-மேன் (2015), கேப்டன் அமெரிக்கா: சிவில் வார் (2016), பிளாக் பான்தர் (2018), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் பக்கி பார்ன்சு என்ற கதாபாத்திரத்தில் நடித்ததன் மூலம் அறியப்படும் நடிகர் ஆவார். 2015 ஆம் ஆண்டில் ஜொனாதன் டெம் இயக்கிய நகைச்சுவை-நாடகமான 'ரிக்கி மற்றும் 3 பிளாஷ்' மற்றும் ரிட்லி சுகாட் இயக்கிய அறிவியல் புனைகதைத் திரைப்படமான த மார்சன் போன்ற திரைப்படங்க்ளில் நடித்துளளார்.

2021 ஆம் ஆண்டில் டிஸ்னி+ என்ற ஓடிடி தளத்திற்க்காக பால்கன் அண்ட் வின்டர் சோல்ஜர் என்ற வலைத்தொடரில் முதன்மைக் கதாபாத்திரத்தில் நடித்துள்ளார். இந்த தொடரை மார்வெல் ஸ்டுடியோ தயாரிக்க, 'மால்கம் ஸ்பெல்மேன்' தலைமையில், 'கரி ஸ்கோக்லேண்ட்' என்பவர்  இயக்கியுள்ளார். இது மார்வெல் திரைப் பிரபஞ்சத்தின் நான்காம் கட்டத்தின் இரண்டாம் தொடர் ஆகும்.

## ஆரம்ப கால வாழ்க்கை
இஸ்டான் 13 ஆகத்து 1982 ஆம் ஆண்டில் உருமேனியாவில் கான்ஸ்டானியாவில் பிறந்தார். அவருக்கு இரண்டு வயதாக இருந்தபோது அவரது பெற்றோர் விவாகரத்து செய்தனர். அவருக்கு எட்டு வயதாக இருந்தபோது இஸ்டானும் அவரது தாயார் ஜார்ஜெட்டா ஆர்லோவ்ஸியும் ஆஸ்திரியாவில் வியன்னா நகருக்கு குடிபெயர்ந்தனர். அங்கு அவர் பியானோ கலைஞராகப் பணியாற்றினார். அந்த காலம் ரோமானிய புரட்சி காலம் ஆகும். நான்கு ஆண்டுகளுக்குப் பிறகு அவர்கள் நியூயார்க்கில் உள்ள ராக்லேண்ட் கவுண்டியில் குடியேறினர். அங்கு அவரது தாயார் அமெரிக்கா பள்ளியில் பணிபுரியும் ஒரு தலைமை ஆசிரியரை மணந்தார். அவர் உருமேனிய ஆர்த்தடாக்ஸ் தேவாலயத்தால் வளர்க்கப்பட்டார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
இராஜ்–கோட்டி

**இராஜ்-கோட்டி** (Raj–Koti) என்று பிரபலமாக அழைக்கப்படும் தொட்டகுரா சோமராஜு மற்றும் சாலூரி கோட்டீசுவர ராவ் ஆகிய இருவரும் தெலுங்குத் திரையுலகில் இந்திய திரைப்பட இசையமைப்பாளர்களாகவும், பாடகர்களாகவும், பாடலாசிரியர்களாகவும், ஒலிப்பதிவு தயாரிப்பாளர்களாகவும், இசைக்கலைஞர்களாகவும், பலதரப்பட்ட இசைக்கருவிகளை இசைப்பவர்களாகவும் இருக்கும் இரட்டையர்கள் ஆவர். பத்தாண்டு கால இடைவெளியில்,சமகால தெலுங்குத் திரைப்பட இசையை மறுவரையறை செய்ததற்காக பாராட்டு இருவரும் பெற்றுள்ளனர். இவர்கள் சுமார் 180 படங்களுக்கு இசையமைத்துள்னர். இவர்களின் 3000 பாடல்களில் சுமார் 2,500 பாடல்களை பாடகர்கள் எஸ்.பி.பாலசுப்பிரமண்யமும், கே.எஸ் சித்ராவும் பாடியுள்ளனர்.  

இந்த இருவரிடமும் ஏ. ஆர். ரகுமான் 8 ஆண்டுகளாக விசைப்பலகை கலைஞராக பணியாற்றியுள்ளார்.   ஏபிஎன் ஆந்திராஜோதியில் ஒளிபரப்பப்பட்ட ஒரு தொலைக்காட்சி நேர்காணலில், இருவரும் மீண்டும் 2012 இல் இணைவதாகவும், தங்களை மீண்டும் நிலைநிறுத்திக் கொள்ள இருப்பதாகவும் அறிவித்தனர். 

## பின்னணி
தொட்டகுரா சோமராஜு (ராஜ்) டி. வி. ராஜுவின் மகனும், சலூரி கோட்டீசுவர ராவ் (கோட்டி) சலூரி இராசேசுவர் ராவின் மகனும் ஆவார். 

## விருதுகள்

* *ஹலோ பிரதர்* என்றபடத்திற்காக சிறந்த இசை இயக்குனருக்கான நந்தி விருது - 1994 

## மேற்கோள்கள்

பகுப்பு:கன்னடத் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
இராமோசி ராவ்

thumb|ஏப்ரல் 12, 2016 அன்று புதுதில்லியில் உள்ள குடியரசுத்தலைவர் மாளிகையில், இராமோசி ராவிற்கு பத்ம விபூசண் விருதை குடியரசுத்தலைவர் பிரணாப் முகர்ஜி வழங்கினார்
**செருகூரி இராமோசி ராவ்** (Cherukuri Ramoji Rao) ( 16 நவம்பர் 1936 - 8 சூன் 2024) என்பவர்) ஒரு இந்திய திரைப்பட தயாரிப்பாளரும், ஊடக தொழில்முனைவோருமாவார். உலகின் மிகப்பெரிய திரைப்பட தயாரிப்பு அரங்கமான இராமோசி திரைப்பட நகர், திரைப்பட தயாரிப்பு நிறுவனமான *உஷாகிரன் மூவிஸ்*, ஈடிவி என்ற தொலைக்காட்சி நிறுவனங்கள் ஆகியவற்றைக் கொண்ட இரமோசி குழுமத்தின் தலைவராக உள்ளார். தெலுங்குத் திரையுலகில் இவர் செய்த படைப்புகளுக்காக நான்கு தென்னிந்திய பிலிம்பேர் விருதுகளையும், தேசிய திரைப்பட விருதையும் பெற்றுள்ளார். 2016ஆம் ஆண்டில், பத்திரிகை, இலக்கியம், கல்வி ஆகியவற்றில் இவர் செய்த பங்களிப்புகளுக்காக இந்தியாவின் இரண்டாவது மிக உயர்ந்த கௌரவமான பத்ம விபூசண் வழங்கி கௌரவிக்கப்பட்டார்.

## சொந்த வாழ்க்கை
இந்தியாவின் ஆந்திராவின் கிருட்டிணா மாவட்டத்திலுள்ள பெத்தபருபுடியில் ஒரு விவசாய குடும்பத்தில் இவர் பிறந்தார். இராமோசி குழுமத்திற்கு சொந்தமான நிறுவனங்களில் மார்கதர்சி நிதி நிறுவனம், ஈநாடு நாளிதல், ஈடிவி தொலைக்காட்சி நிறுவனம், இரமாதேவி பொதுப்பள்ளி, பிரியா உணவகங்கள், உஷாகிரன் திரைப்பட நிறுவனம், ஐதராபாத்துக்கு அருகிலுள்ள இராமோசி திரைப்பட நகரம் ஆகியவை அடங்கும். ஆந்திராவில் உள்ள 'டால்பின் விடுதிகள்' குழுமத்தின் தலைவராகவும் உள்ளார்.

இவரது, இளைய மகன், செருகூரி சுமன், இரத்த புற்றுநோயால் 7 செப்டம்பர் 2012 அன்று இறந்தார்.

## மேற்கோள்கள்

* https://www.indianewstoday.tech/2020/05/ramoji-rao-biography-in-bengali.html
## வெளி இணைப்புகள்
* 
* 

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:கிருஷ்ணா மாவட்ட மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பகுப்பு:1936 பிறப்புகள்
தெம்மாங்கு பாட்டுக்காரன்

**தெம்மாங்கு பாட்டுக்காரன்** (*Themmangu Paattukaaran*) என்பது  1997 ஆம் ஆண்டு வெளியான இந்தியத் தமிழ் திரைப்படம் ஆகும். கங்கை அமரன் இயக்க,  ராஜ்கிரண் தயாரித்த இப்படத்தில் ராமராஜன், ஆமணி, கவுண்டமணி, செந்தில் ஆகியோர் முன்னணி வேடங்களில் நடித்துள்ளனர். இப்படத்திற்கு  இளையராஜா இசை அமைத்துள்ளார்.

## நடிகர்கள்

*ராமராஜன்
*ஆமணி
*கவுண்டமணி
*செந்தில்
*வினு சக்ரவர்த்தி
*டி. கே. சண்முகசுந்தரம்
*பி. யு. சி. இராஜேந்திரன்
*பக்கிரிசாமி
*சஞ்சைகாந்த்
*தினேஷ்
*எஸ். என். பார்வதி 
*அமுதா
*திலகம்
*புவணா
*பேபி ஐஸ்வர்யா
*பெரிய கருப்பு தேவர்
*வெள்ளை சுப்பையா
*கருப்பு சுப்பையா
*பசி நாராயணன்

## இசை
இப்படத்திற்கு இளையராஜா இசையமைத்தார்.

* பொண்ணுக்கு - மனோ,  சித்ரா
* என்னன்ன நாட்டுக்குள்ளே - மனோ
* ஏட்டைய்யா - கங்கை அமரன்
* காவேரி ஆறு - மனோ, சித்ரா
* நம்ம மனசு - மனோ, சித்ரா
* சின்ன சின்ன - கங்கை அமரன்

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1997 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கங்கை அமரன் இயக்கிய திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
கோடை மழை

**கோடை மழை** (*Kodai Mazhai*) என்பது 1986 ஆம் ஆண்டு வெளியான இந்திய தமிழ்த் திரைப்படம் ஆகும். இப்படத்தை முக்தா எஸ். சுந்தர் இயக்க, வி. ராமசாமி தயாரித்தார். இப்படத்தில் வித்யாஸ்ரீ முக்கிய வேடத்தில் நடிக்க, லட்சுமி, ஜெய்சங்கர், ஸ்ரீப்ரியா ஆகியோர் துணை வேடங்களில் நடித்துள்ளனர். இப்படத்திற்கு இளையராஜா இசை அமைத்தார்.

## நடிகர்கள்

*சுனிதா வித்யாவாக
*லட்சுமி
*ஜெய்சங்கர்
*சிறீபிரியா
*பிரசாத்
*மனோரமா
*லூசு மோகன்
*எஸ். வி. சேகர்
*செந்தில்
*தேங்காய் சீனிவாசன்
*அமலா
*பாக்யராஜ்
*சரிதா
*சார்லி
*மாஸ்டர் நாகேஷ்
*பேபி விஜயபிரியா
* இரசினிகாந்து சிறப்புத் தோற்றத்தில்

## தயாரிப்பு
1980 களின் நடுப்பகுதியில் இந்தியாவில் அதிவேக மறுதலை திரைப்படங்கள் அறிமுகமானதைத் தொடர்ந்து, *கோடை மழை* படத்தின் காட்சிகள் குறைந்த வெளிச்சத்தில் படமாக்கப்பட்டன. இது சுனிதாவின் அறிமுகத் திரைப்படமாகும். பின்னர் அவர் "கோடை மழை வித்யா" என்று அறியப்பட்டார்.

## இசை
இப்படத்திற்கான இசையை இளையராஜா மேற்கொள்ள, பாடல் வரிகளை என். கமரசன், புலமைபிதன், மு. மேத்தா ஆகியோர் எழுதினர். சிம்ஹேந்திரமாத்யம் ராகத்தில் "காற்றோடு குழலின்" பாடல் அமைக்கப்பட்டது.

* "துப்பாக்கி கையில்" - இளையராஜா
* "காற்றோரோடு குழலின்" - சித்ரா
* "தேன்தூங்கும்" - எஸ். ஜானகி
* "பாலா பாலா" - உமா ராமணன், ஷோபா சந்திரசேகர்

## மேற்கோள்கள்

## வெளி இணைப்புகள்
* 
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:சார்லி நடித்த திரைப்படங்கள்